**ПОЗИВ ЗА ДОСТАВЉАЊЕ ИЗЈАВА О ЗАИНТЕРЕСОВАНОСТИ**

Претквалификација консултаната за подршку имплементацији пројекта ”Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за наведени пројекат

**Позиција: Консултант за дигитализацију**

Канцеларија за дуално образовање и НОКС позива заинтересоване консултанте/организације да се пријаве:

**Резиме**

Приступање ЕУ и сталне економске и друштвене промене главни су покретачи реформе образовања у Републици Србији. Претходних година много је урађено на развоју образовања, посебно на усклађивању образовне понуде са потребама тржишта рада и повезивању Националног оквира квалификација Републике Србије (НОКС) са Европским оквиром квалификација (ЕОК).

Нова Стратегија развоја образовања и васпитања у Републици Србији до 2030. године са пратећим Акционим планом за период 2021-2023, усвојена је 2021. године. Како је наведено у Стратегији, визија развоја образовања је да обезбеди квалитетно образовање за постизање пуног потенцијала становништва, а нарочито сваког детета и младе особе у Републици Србији. Стратегија је фокусирана на децу и младе, али многе планиране активности имају за циљ развој потенцијала одраслих, чиме је концепт целоживотног учења и усавршавања постављен у њено средиште.

Министарство просвете (МП) је у претходном периоду наставило са напорима да образовну понуду усклади са потребама тржишта рада. Систем дуалног образовања показао се као модел који помаже да се премости јаз између образовања и запослења кроз припреме ученика за свет рада и омогућавајући им да стекну вештине, знања и способности у складу са стандардима квалификација. Потребно је, међутим, даље улагати у развој дуалног образовања, укључујући успостављање и имплементацију оквира за праћење и евалуацију како би се осигурао квалитет Националног модела дуалног образовања, како је препознато у Стратегији 2030 и Програму економских реформи. Унапређење квалитета образовања и усклађивање образовне понуде са потребама тржишта рада подразумева и унапређивање законске регулативе, изградњу капацитета на различитим нивоима и дигитализацију процедура и процеса у области образовања.

Дуално и неформално образовање у протеклом периоду били су значајни за јачање радне снаге и обезбеђивање економског раста и запошљавања. Међутим, за ефикасно усмеравање и управљање овим системима неопходан је транспарентан и флексибилан систем квалификација и подаци који омогућавају одговарајуће праћење и доношење одлука. Развој и имплементација дуалног образовања и НОКС-а до скоро су били у надлежности Сектора за дуално образовање у оквиру Министарства просвете. Уредбом Владе Републике Србије („Службени гласник РС“, бр. 124/2022) ови послови поверени су **Канцеларији за дуално образовање и Национални оквир квалификација (у даљем тексту: Канцеларија)**.

Швајцарска агенција за развој и сарадњу (СДЦ) активно подржава развој дуалног образовања у Србији кроз билатералну и институционалну сарадњу. Нови пројекат „Подршка реформи дуалног система средњег стручног образовања и Националном оквиру квалификација у светлу целоживотног учења у Србији“ пружиће подршку Канцеларији и Министарству просвете за даљи развој ефикасног образовног система кроз развој и примену неопходних инструмената на макро, мезо и микро нивоу. Пројектне активности укључују измене закона и пратећих подзаконских аката, дигитализацију процеса, унапређење комуникације и сарадње међу заинтересованим странама, активности изградње капацитета и пилотирање предложених решења.

Циљ пројекта је подршка развоју ефикасног и транспарентног система који омогућава сарадњу између образовних институција и света рада и пружа могућност сваком појединцу да изабере одговарајућу образовну путању. Пројекат ће пружати подршку за даљи развој Националног модела дуалног образовања и Националног оквира квалификација Србије кроз низ активности које се односе на развој образовних политика, анализе, истраживања о квалитету дуалног образовања, праћење и евалуацију, програме изградње капацитета и друге активности подршке на системском и институционалном нивоу.

Кроз пројекат је планирано достизање три исхода:

* Исход 1: Унапређен систем дуалног образовања, које омогућава лакши прелазак са образовања на запослење
* Исход 2: Унапређена ефикасност и транспарентност образовног система кроз дигитализацију процеса и процедура
* Исход 3: Унапређен систем НОКС-а у контексту целоживотног учења

Фокус активности које се односе на достизање **исхода 2** биће на унапређивању комуникације и размене података између различитих институција и њихових база података и омогућавању ефикасније анализе података и разумевања трендова, што ће олакшати доношење одлука и политика заснованих на подацима.

У том циљу Канцеларија планира ангажовање одговарајућег пружаоца услуга за реализацију планираних активности и **позива квалификоване консултанте/организације да доставе своје изјаве о заинтересованости за реализацију активности описаних у наставку**.

Сврха позива за достављање изјава о заинтересованости је да се идентификују заинтересовани и квалификовани консултанти/организације и на тај начин покрене процес селекције који ће се заснивати на искуству и квалификацијама релевантним за реализацију пројектног задатка.

**Услуге које треба пружити**

Активности у оквиру овог исхода односе се на дуално и неформално образовање, а реализоваће се на макро нивоу:

Размена података је посебно значајна за Националну службу за запошљавање (НСЗ) као институцију задужену за вођење евиденције о квалификацијама незапослених, и за Централни регистар обавезног социјалног осигурања (ЦРОСО). **Успостављањем софтверске везе између Подрегистра националних квалификација и база података НСЗ и ЦРОСО** биће омогућена аутоматска размена података о квалификацијама, што ће доносиоцима одлука омогућити да спроводе квалитетне статистичке и друге анализе како би проценили тренутне и прогнозирали будуће неусклађености између понуде и потражње за знањима и вештинама.

Стандарди квалификација обезбеђују упоредивост националних квалификација са квалификацијама у другим земљама и омогућавају повезивање и успостављање поверења међу различитим системима квалификација, али њихов развој је сложен процес који укључује различите заинтересоване стране. **Дигитализација процеса развоја стандарда**, као и **дигитализација процеса акредитације јавно признатих организатора неформалног образовања** омогућиће различитим заинтересованим странама и заинтересованим социјалним партнерима да поднесу електронске иницијативе за развој стандарда квалификација и електронске захтеве за стицање статуса јавно признатог организатора активности образовања одраслих (ЈПОА), и да прате статус поднетих захтева у различитим фазама.

Законске измене условиле су и потребу за дигитализацијом бројних других процеса. У циљу квалитетне евиденције акредитованих ЈПОА и програма образовања одраслих потребно је **унапредити Подрегистар ЈПОА** у складу са одредбама Правилника о ближим условима у погледу програма, кадра, простора, опреме и наставних средстава за стицање статуса јавно признатог организатора активности образовања одраслих.

Додатак дипломи прилагођен европским стандардима обезбедиће лакшу упоредивост диплома и стечених квалификација широм Европе. Кроз пројекат ће **бити омогућено** **аутоматско штампање додатка дипломи (EUROPASS)** који садржи податке о стеченој квалификацији, чиме ће школама бити омогућен приступ подацима у Регистру НОКС-а.

Остале активности обухватиће омогућавање **уноса података у вези са стандардима из Подрегистра стандарда квалификација за квалификације уписане у Подрегистар националних квалификација**; **замену шифара** одређеног броја квалификација из Подрегистра националних квалификација новим шифрама тамо где је замењен *ISCED* код; **креирање форме табела извештавања из НОКС** регистра и **визуелизацију података из ЈИСП-а на Порталу НОКС-а**.

Детаљне информације о активностима доступне су у Пројектном задатку који се налази у прилогу овог позива за достављање изајве о заинтересованости.

**Критеријуми селекције**

Сви заинтересовани консултанти/организације ће, у својим изјавама о заинтересованости, доставити доказе о испуњености критеријума који су наведени у наставку.

**Услови за учешће у поступку избора консултанта/организације**

* Kонсултант/Организација је регистрована код надлежног органа, односно уписана у одговарајући регистар;
* Kонсултант/Организација је измирила доспеле порезе, доприносе и друге јавне дажбине у складу са прописима;
* Kонсултант/Организација и њен законски заступник нису осуђивани за неко кривично дело;
* Консултант/Организација је успешно имплементирала најмање једно софтверско решење за вођење регистара или евиденција у систему формалног образовања у укупној вредности од најмање 500.000 евра без ПДВ-а у периоду од претходне три године;
* Консултант/Организација има тим стручњака који укључује менаџера пројекта, аналитичара пословних процеса, архитекту ИТ система, администратора базе података, програмере, са по најмање 3 године искуства на наведеним позицијама.

**Документа која се подносе у оквиру изјаве о заинтересованоси**

* Изјава о заинтересованости (Анекс 1)
* Подаци о подносиоцу пријаве (према обрасцу у Анексу 2)
* Изјава о испуњености услова за учешће у поступку избора (према обрасцу у Анексу 3)
* Портфолио са референцама о стручности и искуству у области задатка (према обрасцу у Анексу 4)

**Достављање изјаве о заинтересованости**

Изјава о заинтересованости мора бити достављена **најкасније до 15:30 часова, 11. априла 2023. године.** Изјава и пратећа документација морају бити достављене у затвореној коверти, са натписом *Изајва о заинтересованости – Консултант за дигитализацију / НЕ ОТВАРАЈ*.

Изјава о заинтересованости мора бити **послата званичном поштом или лично достављена на адресу**:

Канцеларија за дуално образовање и НОКС

Немањина 22-26

11000 Београд

Република Србија

(Радно време: понедељак-петак од 8:00 до 15:30)

Пријаве примљене након наведеног рока неће се разматрати.

Овај позив за достављање изјава о заинтересованости не подразумева никакву обавезу Канцеларије, било финансијску или другу.

**Отварање и евалуација изјава о заинтересованости**

Комисија Канцеларије за дуално образовање и НОКС ће проценити достављене изјаве о заинтересованости у року од 7 дана од истека рока за подношење изјава. На основу информација о искуству и квалификацијама консултанта/организације релевантним за задатак, Канцеларија ће утврдити листу консултаната који улазе у ужи избор и изабрати консултанта/организацију са најприкладнијим квалификацијама и референцама. Од изабраног консултанта/организације биће затражено да достави обједињену техничко-финансијску понуду, након чега ће бити позван на преговарање о додели уговора.

За сва појашњења и питања у вези достављања изјава о заинтересованости консултанти/организације се могу обратити Канцеларији путем електронске адресе: [gabrijela.grujic@dualnok.gov.rs](mailto:gabrijela.grujic@dualnok.gov.rs), до 4. априла 2023. године.

*Анекс 1*

**ИЗЈАВА О ЗАИНТЕРЕСОВАНОСТИ**

**Позив за достављање изјава о заинтересованости за избор консултаната/организација за подршку имплементацији активности у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”**

Подносилац изјаве о заинтересованости: (назив организације, регистарски број)

Поштовани,

Доле потписани: ……………..…………………………………………….....................

као законски заступник организације …………………………………………...

изјављује да:

а) организација коју он/она представља подноси ову пријаву као одговор на позив за достављање изјава о заинтересованости консултаната/организација за подршку имплементацији пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији“ (активности и резултати везани дигитализацију процедура и процеса);

б) су све информације садржане у изјави о заинтересованости и приложеним документима потпуне и тачне у свим својим елементима;

в) се уколико буде изабрана, организација коју представља обавезује да ће поштовати све захтеве које је поставила Канцеларија за дуално образовање и НОКС неопходне за успешан завршетак активности предвиђених у оквиру пројекта.

**Потпис: Печат подносиоца изјаве (ако је примењиво):**

Датум (дан/месец/година):

*Анекс 2*

|  |  |
| --- | --- |
| **информација о подносиоцу изјаве** | |
| Званичан назив |  |
| Скраћени назив |  |
| Адреса |  |
| Регистрациони број[[1]](#footnote-1) |  |
| Место регистрације (град и држава) |  |
| Датум регистрације |  |
| **Порески идентификациони број** | |
| Порески идентификациони број |  |
| **Контакт подаци** | |
| Званична адреса |  |
| Број телефона |  |
| Е-маил |  |

|  |  |
| --- | --- |
| **Лице овлашћено за подношење изјаве о заинтересованости** | |
| Име и презиме |  |
| Позиција |  |
| Контакт подаци | Адреса:  Телефон: (+381)  Е-маил: |

|  |  |
| --- | --- |
| **Особа за комуникацију (ако се разликује од особе овлашћене да поднесе изјаву о заинтересованости)** | |
| Име и презиме |  |
| Позиција |  |
| Контакт подаци | Адреса:  Телефон: (+381)  Е-маил: |

*Анекс 3*

**ИЗЈАВА О ИСПУЊЕНОСТИ УСЛОВА ЗА УЧЕШЋЕ У ПОСТУПКУ ИЗБОРА**

**ИЗЈАВА**

Организација *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив организације)*, испуњава услове дефинисане позивом:

* регистрована је код надлежног органа, односно уписана у одговарајући регистар;
* измирила је доспеле порезе, доприносе и друге јавне дажбине у складу са националним прописима;
* организација и њен законски заступник нису осуђивани за неко од кривичних дела као чланови организоване криминалне групе, нису осуђивани за кривична дела против привреде, кривична дела против животне средине, кривично дело примања или давања мита, кривично дело преваре[[2]](#footnote-2);
* има тим стручњака који укључује менаџера пројекта, аналитичара пословних процеса, архитекту ИТ система, администратора базе података, програмере, са по најмање 3 године искуства на наведеним позицијама[[3]](#footnote-3).

Под пуном кривичном и материјалном одговорношћу потврђујемо да су горе наведене информације истините и тачне.

Место:\_\_\_\_\_\_\_\_\_\_\_\_\_

Датум:\_\_\_\_\_\_\_\_\_\_\_\_\_ МП \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Овлашћени потпис

*Анекс 4*

**портфолио са референцама о стручности и искуству у области задатака**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Назив пројекта[[4]](#footnote-4)** | | | |  | | | | | | | |
| **Улога у пројекту** | | **Држава** | | **Укупна вредност уговора (ЕУР)** | | **Проценат уговора који је реализовала организација** | **Број ангажованог особља** | **Назив корисника /клијента** | **Извор финансирања** | **Датуми (почетак/крај)** | **Чланови конзорцијума (ако их има)** |
|  | |  | |  | |  |  |  |  |  |  |
| **Контакт особе која даје препоруку: (**име, број телефона, е-маил) | | | | | | | | | | | |
| **Кратак опис пројекта** | | | | | | | | **Врста и обим пружених услуга** | | | |
| **Назив пројекта** | | | |  | | | | | | | |
| **Улога у пројекту** | **Држава** | | **Укупна вредност уговора (ЕУР)** | | **Проценат уговора који је реализовала организација** | | **Број ангажованог особља** | **Назив корисника /клијента** | **Извор финансирања** | **Датуми (почетак/крај)** | **Чланови конзорцијума (ако их има)** |
|  | | |  | |  | |  |  |  |  |  |
| **Контакт особе која даје препоруку: (**име, број телефона, е-маил) | | | | | | | | | | | |
| **Кратак опис пројекта** | | | | | | | | **Врста и обим пружених услуга** | | | |

1. Регистрациони (матични) број у националном регистру [↑](#footnote-ref-1)
2. Докази се достављају на захтев Канцеларије, а документи морају бити датирани најкасније два месеца пре датума подношења. Ако је природа понуђача таква да не може да достави горенаведена документа, понуђач треба да достави изјаву која објашњава ову ситуацију. [↑](#footnote-ref-2)
3. Уколико буде позван да поднесе техничку и финансијску понуду, консултант/организација ће морати да достави биографије стручњака [↑](#footnote-ref-3)
4. Табела се може прилагодити тако да на најбољи начин опише искуство и квалификације консултанта/организације [↑](#footnote-ref-4)